Sabi'ul Malik Shafie

Sabi'ul Malik Shafie atau lebih dikenali sebagai Along (22 April 1980 - 26 Disember 1999) ialah seorang penyanyi lelaki Malaysia. Beliau terkenal sebagai penyanyi kumpulan pop rock Malaysia, Spoon dan meraih kejayaan dalam tempoh yang singkat dalam kerjaya muziknya. Pada 1999, beliau meninggal dunia ketika namanya meniti puncak populariti.

Spoon

Dia melalui kerjayanya sebagai penyanyi di sebuah kumpulan bernama Spoon.

Kematian

Pembunuhan 
Beliau yang ketika itu berusia 19 tahun, telah ditemui mati di dalam sebuah guni di sebuah gaung, bertempat di Kilometer 28, Jalan Kuala Klawang-Genting Peras, Jelebu pada 6 Januari 2000. Sebelum itu, Along dilaporkan hilang pada 25 Disember 1999, Along dipercayai telah dibunuh pada 26 Disember 1999 jam 1 pagi di sebuah tempat lain sebelum mayatnya dibuang di dalam gaung tersebut.

Ibu dan bapa Along, bagaimanapun enggan menerima keputusan DNA yang mengesahkan mayat tersebut sebagai Along, dan masih berharap Along akan ditemui semula dalam keadaan hidup. Namun setelah 5 tahun kemudian ibu bapa nya telah menerima kenyataan.

Pembicaraan Mohamed Ya'cob 
Pada 19 Januari 2000, seorang anggota polis berpangkat Lans Koperal, Mohamed Ya’cob Demyati dari cawangan pengawal pengiring Ibu Pejabat Polis Kontinjen Kuala Lumpur dihadapkan ke mahkamah Majistret Seremban atas tuduhan membunuh Along.

Mohamed Ya’cob kemudiannya pada 10 April 2002 didapati bersalah oleh Mahkamah Tinggi terhadap tuduhan membunuh Along dengan sengaja pada pukul 1 pagi, 26 Disember 1999. Pada 2 November 2010 Mahkamah Persekutuan mengekalkan hukuman mati terhadap Mohamed Ya’cob.

Legasi
Dia telah digantikan oleh adiknya sendiri dengan nama Azlong.

Rujukan

Kematian 2000
Penyanyi Malaysia yang dibunuh
Penyanyi lelaki Malaysia
Kelahiran 1980
Orang dari Negeri Sembilan
Orang Malaysia berketurunan Melayu
Muslim Malaysia
Penyanyi berbahasa Melayu
Orang yang dibunuh di Malaysia